Matrieks geniet die drama Mis – Suidooster
KultuurMatrieks geniet die drama Mis	Die datums 13 April tot 16 April is waarna almal, veral die matrieks van Hoërskool Strand, uitgesien het. Die bekende drama – Mis is opgevoer. Die dramastuk is deur Reza de Wet geskryf en is ook tans die voorgeskrewe drama vir die matrieks van 2016.
Hoërskool Strand ©2016Foto Geneem deur Francious Pheiffer
Die wonder agter hierdie opvoering is die feit dat ‘n onafhanklike graad 11-leerder, Ansela Burger, die taak met albei hande aangepak het. Sy het besluit om hierdie drama in ‘n produksie te omskep vir haar jaarlikse Directors in die keusevak Drama, wat vir haar eindeksamen praktiese punt gebruik word. Sy het hierdie produksie aan die hele skool bekend gestel. Gedurende hierdie produksie, moes Ansela alles self aanpak. Dit sluit in stelbou, oudisies en afrigting van die akteurs. Dit het weke gevat om die produksie aanmekaar te sit, met alle administratiewe en beplanningsraamwerke. Die akteurs moes dwarsdeur die Maart-vakansie oefen, terwyl die meerderheid van die leerders die vakansie geniet het.
Voor elke optrede was ‘n strawwe en intensiewe opwarming, om te verseker dat elke akteur in sy karakter bly. Agter senuweeagtige glimlagte het daar wel tevredenheid in die harte van die akteurs gelê. Geen leerder of ander toeskouer, kan stry dat die akteurs briljant was nie. Improvisasie is gereeld toegepas, sonder dat enige iemand dit opgemerk het, behalwe die Afrikaanse-onderwysers wat die teks ken. Buiten die akteurs, was die stelbou, beligting en klank van top gehalte. Die kleredrag en grimering het ook die eienskappe van die karakters duidelik oorgedra.
Hoërskool Strand ©2016Geneem deur Francious Pheiffer
Na vier volgepakte opvoerings kan daar beslis afgelei word dat Mis ‘n reuse sukses was. “ Alles kom nou tot ‘n einde na ‘n lang, emosionele en uitputtende week. Julle het my hart geword – die lag, die geskree en die gehuil. Elke oomblik was ‘n belewenis wat ek vir niks sou verruil nie, elke uur van die 100 wat in hierdie produksie ingesit is. Dankie vir die journey. Ek gaan julle MIS”, was ‘n hartroerende boodskap wat deur een van die akteurs, Leone van der Westhuizen, op sosiale media verskyn het na die laaste opvoering, Saterdagaand, 16 April.
Die drama Mis het dus geskiedenis gemaak in Hoërskool Strand. Indien jy hierdie opvoering nie bygewoon het nie, het jý verseker iets geMIS.
April 26, 2016	Published by kurthartley21
Sien alle artikels deur kurthartley21	Jou kommentaar... Kanselleer die reaksie	Tik jou kommentaar hier...
Previous Previous post: Powerful Poetry from Strand High StudentVolgende Next post: Ef.2:4-5
Lees meer oor…	Maestro in wording
Dear Cultural Children : Step right up and feast yourself in the upcoming productions this year…